**Upresist språk og tekstbinding – FASIT**

**.Oppgave 1 *Ordforråd – forsterkende og modererende ord*: Erstatt med ord som er sterke/svake nok i seg selv:**

|  |  |
| --- | --- |
| **Eksempel:** **veldig mørkt** | **Forslag:** bekmørkt, stummende mørkt, nattsvart, beksvart |
| **ekstremt våt** | søkkvåt, klissvåt, gjennomvåt, dyvåt |
| **litt våt** | fuktig, rå, halvtørr, halvvåt |
| **forferdelig tynn** | radmager, syltynn, utsultet, huløyd |
| **fryktelig rik** | søkkrik, styrtrik, velstående |
| **dødssint** | rasende, illsint, forbannet |
| **kjempekald** | iskald, nedkjølt, gjennomfrossen |
| **ganske fornøyd** | fornøyd, glad, tilfreds, sorgløs, opplagt, blid |
| **kjempefornøyd** | ekstatisk, lykkelig, salig, henrykt |
| **litt trist** | leit, melankolsk, vemodig, molefonken, uglad |
| **veldig trist** | fortvilt, nedstemt, nedfor, nedslått, sorgtung, bedrøvet |
| **kjempestort** | digert, enormt, røslig, uhyrlig, svært, kolossalt, vidstrakt |
| **kjempelite** | minimalt, ørlite, mikroskopisk, smått |
| **kjempeirriterende** | plagsom, anmassende, enerverende, påtrengende, brysom |
| **veldig bratt** | stupbratt, steil, ulendt, uframkommelig |
| **kjempesulten** | skrubbsulten, utsultet, innhul |
| **ganske morsomt** | gøy(alt), moro, komisk, artig, festlig, vittig |
| **vanvittig morsomt** | ellevilt, urkomisk, hysterisk, ustyrtelig morsomt |
| **veldig annerledes** | unikt, nyskapende, merkverdig, særegent, rart, avstikkende |
| **utrolig redd** | forskrekket, reddslagen, lammslått, paralysert |
| **litt skremmende** | skummelt, pirrende, guffent, dystert, suspekt |
| **kjempeskremmende** | fryktinngyntende, nifst, redselsfullt, nervepirrende, truende |
| **kjempetrang** | pinetrang, åletrang, som et pølseskinn |
| **kjempeinteressant** | tankevekkende, lærerik, spennende |

**3.Oppgave 2 Gjør disse papirknitrende vendingene *kortere, enklere, bedre*!**

|  |  |
| --- | --- |
| **Eksempel:** **Saken ble gjort til gjenstand for en grundig etterforskning fra politiets side.** | |
| **Forslag:** Saken ble grundig etterforsket av politiet. | |
| Politiet etterforsket saken grundig. |  |

|  |
| --- |
| **1 Spørsmålet ble gjort til gjenstand for nøye vurdering i komiteen.** |
| Spørsmålet ble nøye vurdert i komiteen. |
| Komiteen vurderte spørsmålet nøye. |

|  |
| --- |
| **2 Utkjøringen av varene ble foretatt av kjøpmannen selv.** |
| Utkjøringen av varene stod kjøpmannen selv for. |
| Kjøpmannen kjørte ut varene selv. |

|  |
| --- |
| **3 En må vise forsiktighet ved igangsettelse av maskinen.** |
| En må være forsiktig når en setter i gang maskinen. |
| Vær forsiktig når du starter maskinen. |

|  |
| --- |
| **4 Fotballarrangementene er en trivselsfremmende faktor i relasjon til nærmiljøet.** |
| Fotballarrangementene skaper trivsel i nærmiljøet. |
| Nærmiljøet har stor glede av fotballarrangementene. |

|  |
| --- |
| **5 Kari foretar innhøsting av epler.** |
| Kari høster epler. |
| Eplene høstes av Kari. |

|  |
| --- |
| **6 Avslutningen av møtet fant sted på et tidlig tidspunkt.** |
| Møtet sluttet tidlig. |
| Møtet ble avsluttet tidlig. |

|  |
| --- |
| **7 Flere steder i landet rår det knapphetstilstand med hensyn til boliger.** |
| Flere steder i landet er det knapphet på boliger. |
| Det er boligmangel flere steder i landet. |

|  |
| --- |
| **8 Man tok under overveielse å foreta en ny gransking av saken.** |
| Man overveide/vurderte å granske saken på nytt. |
| Saken ble vurdert gransket på nytt. |

|  |
| --- |
| **9 Det ble gjort vedtak om igangsettelse av et nytt kurs.** |
| Det ble vedtatt at man skulle sette i gang et nytt kurs. |
| Man vedtok å sette i gang et nytt kurs. |

|  |
| --- |
| **10 Han la fram forslag om å foreta en ytterligere bevilgning av penger til sosiale tiltak.** |
| Han la fram forslag om ytterligere bevilgninger til sosiale tiltak. |
| Han foreslo at det burde bevilges flere penger til sosiale tiltak. |

**Finn erstatning for ordet i kursiv:**

|  |
| --- |
| **11 Ordføreren sa at en måtte tenke nøye over hele *sakskomplekset*.** |
| Ordføreren sa at en måtte tenke nøye over hele saken. |

|  |
| --- |
| **12 Bedriftenes *størrelsesorden* har mye å si for lønnsomheten.** |
| Bedriftenes størrelse har mye å si for lønnsomheten. |

|  |
| --- |
| **13 Vår *målsetning* må være å senke skattene, mente taleren.** |
| Målet (vårt) må være å senke skattene, mente taleren. |

**.Oppgave 3 *Sammenblanding av uttrykk* (kontaminasjon) – finn de faste uttrykkene:**

|  |
| --- |
| **Eksempel: Det spiller ingen betydning for saken.** |
| **Forslag:** Det spiller ingen rolle. |
| Det har ingen betydning for saken. |

|  |
| --- |
| **1 Årsaken til fordommene er fordi folk ikke kan nok om menneskene rundt seg.** |
| Årsaken/grunnen til fordommene er at folk ikke kan nok om menneskene rundt seg. |
| Folk har fordommer fordi de ikke kan nok om menneskene rundt seg. |

|  |
| --- |
| **2 Fotballproffene er både selvsikre men også godt trent.** |
| Fotballproffene er både selvsikre og godt trent. |
| Fotballproffene er ikke bare selvsikre, men også godt trent. |

|  |
| --- |
| **3 Grunnen til arbeidsledigheten kan sies å være fordi folk har sluttet å verdsette det å arbeide.** |
| Grunnen til arbeidsledigheten er at folk har sluttet å verdsette det å arbeide. |
| Arbeidsledigheten er høy fordi folk har sluttet å verdsette det å arbeide. |

|  |
| --- |
| **4 Eleven fikk gode karakterer både i engelsk som tysk.** |
| Eleven fikk gode karakterer så vel i engelsk som i tysk. |
| Eleven fikk gode karakterer både i engelsk og tysk. |

|  |
| --- |
| **5 Hvilken verdi har gymnastikk å si for oss?** |
| Hvilken verdi har gymnastikk for oss? |
| Hva har gymnastikk å si for oss? |

|  |
| --- |
| **6 Årsaken til streiken skyldes lønnsforholdene.** |
| Årsaken til streiken er lønnsforholdene. |
| Streiken skyldes lønnsforholdene. |

|  |
| --- |
| **7 Parkering forbudt mellom klokka 9 til 17.** |
| Parkering forbudt mellom klokka 9 og 17. |
| Parkering forbudt fra klokka 9 til 17. |

|  |
| --- |
| **8 Til dessert fikk vi velge mellom iskrem eller ananas.** |
| Til dessert fikk vi velge mellom iskrem og ananas. |
| Til dessert fikk vi iskrem eller ananas. |

|  |
| --- |
| **9 Han regnes blant en av våre fremste forfattere.** |
| Han regnes blant våre fremste forfattere. |
| Han regnes som en av våre fremste forfattere. |

|  |
| --- |
| **10 Flytrafikken øker stadig så vel her i landet og i utlandet.** |
| Flytrafikken øker stadig, både her i landet og i utlandet. |
| Flytrafikken øker stadig, så vel her i landet som i utlandet. |

|  |
| --- |
| **11 Det gjør ikke så farlig om du kommer et par minutter for sent.** |
| Det er ikke så farlig om du kommer et par minutter for sent. |
| Det gjør ikke så mye om du kommer et par minutter for sent. |

|  |
| --- |
| **12 Grunnen til avlingssvikten kom av den langvarige tørken.** |
| Grunnen til avlingssvikten var den langvarige tørken. |
| Avlingssvikten kom av den langvarige tørken. |

|  |
| --- |
| **13 Dels var buksa for kort, og for det andre var den altfor trang.** |
| Dels var buksa for kort, dels (alt)for trang. |
| For det første var buksa for kort, og for det andre (alt)for trang. |

|  |
| --- |
| **14 Virkningen av vedtaket førte til at noen medlemmer meldte seg ut.** |
| Virkningen av vedtaket var at noen medlemmer meldte seg ut. |
| Vedtaket førte til at noen medlemmer meldte seg ut. |

|  |
| --- |
| **15 Vi må hindre at det ikke blir så mange drukningsulykker.** |
| Vi må forhindre flere drukningsulykker. |
| Vi må forhindre at det blir så mange drukningsulykker. |

|  |
| --- |
| **16 Innlegget hans ga henne blod på mølla.** |
| Innlegget hans ga henne blod på tann. |
| Innlegget hans ga henne vann på mølla. |

|  |
| --- |
| **17 Han måtte krype i det sure eplet.** |
| Man kan like godt hoppe i det som å krype i det. / Man må lære å krype før man kan gå. |
| Han måtte bite i det sure eplet. |

|  |
| --- |
| **18 Jegeren skjøt i hytt og pine.** |
| Jegeren skjøt i hytt og vær. |
| Død og pine, for et skudd! |

|  |
| --- |
| **19 Å bite i det sure gresset** |
| Å bite i gresset |
| Å bite i det sure eplet |

**.Oppgave 4 Gjør språket *mer presist*:**

|  |
| --- |
| **Eksempel: Hun likte seg både på landet og byen.** |
| **Forslag:** Hun likte seg både på landet og i byen. |

|  |
| --- |
| **1 Herr Nilsen skrev brev til sin kone og barn.** |
| Herr Nilsen skrev brev til kona og barna. / til sin kone og sine barn. |

|  |
| --- |
| **2 Det er visst ingen annen måte å gjøre det.** |
| Det er visst ingen annen måte å gjøre det på. |

|  |
| --- |
| **3 Luftforurensningene øker for hver måned og år som går.** |
| Luftforurensningene øker for hver måned og hvert år som går. |

|  |
| --- |
| **4 Tanken og hensynet til moren hindret ham i å reise ut.** |
| Tanken på og hensynet til moren hindret ham i å reise ut. |

|  |
| --- |
| **5 Bjørnson var et stort menneske og kunstner.** |
| Bjørnson var et stort menneske og en stor kunstner. |

|  |
| --- |
| **6 Firmaet som hun er ansatt, har gått konkurs.** |
| Firmaet som hun er ansatt i, har gått konkurs. / Firmaet der hun er ansatt, har gått konkurs. |

|  |
| --- |
| **7 Den gruppen som Lyn spiller i, deltar også Skeid.** |
| Den gruppen Lyn spiller i, har også Skeid som deltaker. / I den gruppen Lyn spiller i, deltar også Skeid. |

|  |
| --- |
| **8 Til kvelds drakk vi te og et par rundstykker.** |
| Til kvelds drakk vi te og spiste et par rundstykker. |

|  |
| --- |
| **9 Gjesten satte fra seg paraplyen og frakken i entreen.** |
| Gjesten satte fra seg paraplyen og hengte fra seg frakken i entreen. |

|  |
| --- |
| **10 I denne tiden er det viktig at vi både viser storsinn, men også stiller krav.** |
| I denne tiden er det viktig at vi både viser storsinn og stiller krav. |
| I denne tiden er det viktig at vi viser storinn, men også stiller krav. |

**.Oppgave 5 Samsvar (symmetri) mellom leddene – *rett opp manglene*:**

|  |
| --- |
| **Eksempel: Fisking og bade i vannet er forbudt.** |
| **Forslag:** Det er forbudt å fiske og bade i vannet. |
| **Forslag:** Fisking og bading (i vannet) er forbudt. |

|  |
| --- |
| **1 Det gjelder å arbeide med flid og interessert.** |
| Det gjelder å arbeide med flid og interesse. |
| Det gjelder å arbeide flittig og interessert. |

|  |
| --- |
| **2 Arbeidet innebar maskinskriving, arkivere brev og gå i banken.** |
| Arbeidet innebar maskinskriving, brevarkivering og bankbesøk. |
| Arbeidet innebar å skrive på maskin, arkivere brev og gå i banken. |

|  |
| --- |
| **3 Både malerkunsten og musikk fra perioden er preget av overdrivelser og kontraster.** |
| Både malerkunsten og musikken fra perioden er preget av overdrivelser og kontraster. |
| Både malerkunst og musikk fra perioden er preget av overdrivelser og kontraster. |

|  |
| --- |
| **4 De svenske fotballspillerne er bedre enn i Norge og Danmark.** |
| De svenske fotballspillerne er bedre enn de norske og danske. |
| Fotballspillerne i Sverige er bedre enn dem i Norge og Danmark. |

|  |
| --- |
| **5 Konstabelen noterte hva mannen het, stilling og adresse.** |
| Konstabelen noterte hva mannen het, hva slags stilling han hadde og hvor han bodde. |
| Konstabelen noterte mannens navn, stilling og adresse. |

**.Oppgave 6 Bruk *verbene* på riktig måte:**

|  |
| --- |
| **Eksempel: Hun rakk ofte opp hånden i timen.** |
| **Forslag:** Hun rakte ofte opp hånden i timen. |

|  |
| --- |
| **1 Han satt syltetøyet tilbake i skapet.** |
| Han satte syltetøyet tilbake i skapet. |

|  |
| --- |
| **2 Læreren hang seg alltid opp i bagateller.** |
| Læreren hengte seg alltid opp i bagateller. |

|  |
| --- |
| **3 Speiderne brant flere pølser som de ikke fikk spist.** |
| Speiderne brente flere pølser som de ikke fikk spist. |

**.Oppgave 7 Gjør setningene *mindre engelske*, og mer norske!**

|  |
| --- |
| **Eksempel: Når jeg blir stor, skal jeg bli en lege.** |
| **Forslag:** Når jeg blir stor, skal jeg bli lege. |

|  |
| --- |
| **1 Jo Nesbø er en forfatter og artist.** |
| Jo Nesbø er forfatter og artist. |

|  |
| --- |
| **2 Er det noen av dere som er opp for thaimat?** |
| Er det noen av dere som har lyst på / kunne tenke seg thaimat? |

|  |
| --- |
| **3 Den prøven blir peanøtter for deg.** |
| Den prøven blir bare blåbær / barnemat for deg. |

|  |
| --- |
| **4 Medisinene han går på, har alvorlige sideeffekter.** |
| Medisinene han går på, har alvorlige bieffekter. |

|  |
| --- |
| **5 Skal jeg gi deg en hånd?** |
| Skal jeg gi den en håndsrekning? |

|  |
| --- |
| **6 Det standup-nummeret var bare prisløst!** |
| Det standup-nummeret var bare ubetalelig! |

|  |
| --- |
| **7 Det var på høy tid at noen adresserte dette problemet.** |
| Det var på høy tid at noen tok opp dette problemet. |

|  |
| --- |
| **8 Det bildet står ut blant de andre.** |
| Det bildet skiller seg ut fra de andre. |

|  |
| --- |
| **9 Ministeren stresset poenget med at kvinner tjener dårligere enn menn.** |
| Ministeren understreket / framhevet poenget med at kvinner tjener dårligere enn menn. |

|  |
| --- |
| **10 Det er ute av spørsmål at du reiser sammen med ham!** |
| Det kommer ikke på tale / er utelukket at du reiser sammen med ham! |

|  |
| --- |
| **11 Originalt er han fra Sør-Korea.** |
| Opprinnelig er han fra Sør-Korea. |

|  |
| --- |
| **12 Du kan gjøre en forskjell!** |
| Du kan utgjøre en forskjell / spille en rolle! |

|  |
| --- |
| **13 Bøndene i lavlandet gror hvete og mais.** |
| Bøndende i lavlandet dyrker hvete og mais. |

|  |
| --- |
| **14 Han gikk for det røde snowboardet.** |
| Han bestemte seg for / gikk inn for det røde snowboardet. |

|  |
| --- |
| **15 Jeg linjet bøkene opp på en rekke i vinduskarmen.** |
| Jeg stilte bøkene opp på rekke i vinduskarmen. |

|  |
| --- |
| **16 Jeg velger Berlin over New York.** |
| Jeg velger / foretrekker Berlin framfor New York. |

|  |
| --- |
| **17 La meg alene!** |
| La meg være i fred! / Slutt å plage meg! |

|  |
| --- |
| **18 Jeg bare tok det fra toppen av hodet mitt.** |
| Det var det første og beste jeg kom på. / Det var bare noe som falt meg inn. |

|  |
| --- |
| **19 YouTube-snutten gikk viral.** |
| You-Tube-snutten ble en viral-hit. |

|  |
| --- |
| **20 Hun leverte barnet en time etter at hun ankom fødestuen.** |
| Hun fødte barnet en time etter at hun ankom fødestuen. |

|  |
| --- |
| **21 Det der er ikke min kopp te.** |
| Det der er ikke (noe for) meg. / Det der har jeg ikke greie på. |

|  |
| --- |
| **22 Det var ingen som var der for meg.** |
| Det var ingen som stilte opp for meg. |

|  |
| --- |
| **23 Jeg liker å være med venner.** |
| Jeg liker å være sammen med venner. |

|  |
| --- |
| **24 Jeg pleier å henge med eldre folk.** |
| Jeg pleier å henge på hjørnet/torget osv. med eldre folk. / Jeg pleier å vanke sammen med eldre folk. |

|  |
| --- |
| **25 Hvordan kan de gjøre det og komme unna med det?** |
| Hvordan kan de gjøre det og slippe unna så billig? |

|  |
| --- |
| **26 Når det kommer til matlaging, er jeg helt grønn.** |
| Når det gjelder matlaging, er jeg helt grønn. |

|  |
| --- |
| **27 Bilen kommer i flere farger.** |
| Bilen leveres i flere farger. |

|  |
| --- |
| **28 Nå skal jeg endelig lære meg hvordan å skrive et essay.** |
| Nå skal jeg endelig lære meg å skrive essay / hvordan man skriver essay. |

**.Oppgave 8 Lag meningsfylte setninger med disse *tekstbinderne*:**

|  |  |
| --- | --- |
| **Eks.: dessuten** | **Forslag:** Det er ikke så viktig, dessuten har jeg ferie. |
| **for øvrig** | Jeg kan for øvrig opplyse dere om at jeg er nyskilt. |
| **videre** | Det er lange køer ved innsjekkingen, videre er mange av flyene ute av drift. |
| **faktisk** | At flere blir eldre, vil faktisk føre til at flere får kreft. |
| **virkelig** | Enkelte tviler på om det virkelig er slik at klimaendringene er menneskeskapte. |
| **enda** | Det hevdes at vegetarianere lever lenger fordi de spiser mye grønnsaker, enda den egentlige grunnen kan være at de trener mer enn kjøttspiserne. |
| **med andre ord** | Det er med andre ord gode grunner til å hevde at trening forlenger livet. |
| **kort sagt** | Kort sagt forlenger trening livet. / Kort sagt: Trening forlenger livet. |
| **det vil si** | Det vil si at storparten av velgerne ønsker et maktskifte. |
| **altså** | Landet ønsker altså et maktskifte. |
| **for eksempel** | For eksempel hevder venstresidens partier at dødsstraff fører til mer vold. |
| **slik at** | Det har falt store mengder nedbør, slik at mange har fått ødelagt husene sine. |
| **imidlertid** | Dette er imidlertid bare en flik av det store bildet. |
| **likevel** | Likevel er det liten tvil om at velgerne ønsker en ny regjering. |
| **snarere** | Den jevne barnefamilie ønsker snarere å styre pappapermen selv. |
| **tvert imot** | Tvert imot hevder FrP at klimaendringene er naturlige. |
| **derimot** | SV hevder derimot at klimaendringene er menneskeskapte. |
| **istedenfor** | Istedenfor is og pølser fikk barna frukt og grønnsaker på 17. mai. |
| **omvendt** | De fleste hevder at det er omvendt, at det er vi som har skapt klimaendringene. |
| **selv om** | Selv om få benekter at røyking er skadelig, mener enkelte at heksejakten på røykere kan gå på helsa løs. |
| **til tross for** | Til tross for varslene om en strengere asylpolitikk har den blå-blå regjeringen tatt inn flere asylsøkere enn den rød-grønne regjeringen. |
| **trass i** | Trass i ivrig bruk av tanntråd hadde hun flere hull enn sist. |
| **deretter** | Skolens elevråd gikk deretter enstemmig inn for audition for lærere. |
| **endelig** | Faktum er at loven endelig ble vedtatt da det egentlig var for sent. |
| **nemlig** | Det ble nemlig innført en avgift mot folks vilje, mens de var på ferie. |
| **fordi** | Du bør slutte å røyke fordi røyking fører til lungekreft. |
| **ettersom** | Vi har ingen bysykler inne, ettersom det er 17. mai og «alle» vil sykle. |
| **derfor** | Vi kan derfor trygt hevde at det lønner seg å stumpe røyken. |
| **dermed** | Tobakkindustrien har dermed et dårlig grunnlag for å hevde at røyking er sunt. |
| **følgelig** | Musikklinja mistet søkere. Følgelig har vi ikke musikk valgfag ved skolen i dag. |
| **med den følge at** | Elevrådslederen gikk av, med den følge at saken ble lagt på hylla. |
| **etter at** | Etter at elevrådet anbefalte det, ble det innført varmmat i kantina. |
| **på grunn av** | På grunn av stor etterspørsel har rushtidsrutene fått flere avganger. |